钦定古今图书集成/理学汇编/学行典/第263卷 > 王素
## 钦定古今图书集成/理学汇编/学行典/第263卷 > 王素

按《宋书隐逸传》，“王素，字休业，琅邪临沂人也。高祖翘

宅旧居，素不答，乃轻身往东阳，隐居不仕，颇营田园
之资，得以自立，爱好文义，不以人俗累怀。世祖即位，
欲搜扬隐退，下诏曰：‘济世成务，咸达隐微，轨俗兴让，
必表清节。朕昧旦求善，思惇薄风。琅邪王素、会稽朱
百年，并廉约贞远，与物无竞，自足皋亩，志在不移，宜
加褒引，以光难进。并可太子舍人’。”大明中，太宰江夏
王义恭开府辟召，辟素为仓曹属。太宗泰始六年，又
召为太子中舍人，并不就。素既屡被征辟，声誉甚高。
山中有蚿虫，声清长，听之使人不厌，而其形甚丑素，
乃为《蚿赋》以自况。七年卒，时年五十四。